CELEX: 32015R0047
Language: lt
Date: 2015-01-14 00:00:00
Title: 2015 m. sausio 14 d. Komisijos įgyvendinimo reglamentas (ES) 2015/47 dėl leidimo naudoti alfa-amilazės, gautos iš Bacillus licheniformis (DSM 21564), preparatą kaip pieninėms karvėms skirto pašaro priedą (leidimo turėtojas – DSM Nutritional Products Ltd. , atstovaujamas DSM Nutritional Products Sp. Z.o.o )  Tekstas svarbus EEE

15.1.2015   
            
            
               LT
            
            
               Europos Sąjungos oficialusis leidinys
            
            
               L 9/8
            
         KOMISIJOS ĮGYVENDINIMO REGLAMENTAS (ES) 2015/47
   2015 m. sausio 14 d.
   dėl leidimo naudoti alfa-amilazės, gautos iš Bacillus licheniformis (DSM 21564), preparatą kaip pieninėms karvėms skirto pašaro priedą (leidimo turėtojas – DSM Nutritional Products Ltd., atstovaujamas DSM Nutritional Products Sp. Z.o.o)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti alfa-amilazės, gautos iš Bacillus licheniformis (DSM 21564), preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti alfa-amilazės, gautos iš Bacillus licheniformis (DSM 21564), preparatą kaip pieninėms karvėms skirto pašaro priedą, skirtiną prie priedų kategorijos „zootechniniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2012 m. birželio 15 d. (2) ir 2013 m. spalio 9 d. (3) priimtose nuomonėse padarė išvadą, kad siūlomomis naudojimo sąlygomis alfa-amilazės, gautos iš Bacillus licheniformis (DSM 21564), preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Be to, Tarnyba pažymėjo, kad per pirmąją laktacijos laikotarpio pusę dėl priedo naudojimo gerokai padidėjo primilžis. Tačiau, jos nuomone, šios išvados negalima daryti visą laktacijos laikotarpį. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašare esančio pašaro priedo analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               alfa-amilazės, gautos iš Bacillus licheniformis (DSM 21564), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (6)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  EFSA Journal 2012; 10(7):2777.
   
      (3)  EFSA Journal 2013; 11(10):3434.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai.
                  
               
            
                  4a21
               
               
                  
                     DSM Nutritional products Ltd., atstovaujama DSM Nutritional Products Sp. Z.o.o
                  
               
               
                  alfa-amilazė
                  EC 3.2.1.1
               
               
                  
                     Priedo sudėtis
                  
                  ALFA-amilazės, gautos iš Bacillus licheniformis (DSM 21564), preparatas, kurio mažiausias aktyvumas:
                  
                               
                           
                           
                              kieto pavidalo: 160 KNU (1)/g;
                           
                        
                               
                           
                           
                              skysčių: 240 KNU/g.
                           
                        
                     Veikliosios medžiagos apibūdinimas
                  
                  ALFA-amilazė EC 3.2.1.1, gauta iš Bacillus licheniformis (DSM 21564).
                  
                     Analizės metodas
                      (2)
                  
                  ALFA-amilazės nustatymas:
                  kolorimetrinis metodas, pagrįstas dažiklių dalelių kiekybiniu vertinimu; jos gautos alfa-amilazei reaguojant su raudonais krakmolo substratais.
               
               
                  Pieninės karvės
               
               
                  —
               
               
                  300 KNU
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo sąlygas ir stabilumą granuliuojant.
                           
                        
                              2.
                           
                           
                              Naudoti iki keturioliktos laktacijos savaitės.
                           
                        
                              3.
                           
                           
                              Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.
                           
                        
               
                  2025 m. vasario 4 d.
               
            
         (1)  1 KNU – fermento, kuris, esant pH 7,0 ir 37 °C, iš 1,86 mM etiliden-G7-p-nitrofenil-maltoheptaosido atpalaiduoja 6 mikromolius p-nitrofenolio per minutę, kiekis.
      
         (2)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.